Одлука о проглашењу Амандмана I—IV на Устав Српске Републике Босне и Херцеговине
На основу члана 141. Устава Српске Републике Босне и Херцеговине, Скупштина српског народа у Босни и Херцеговини, на сједници одржаној 12. маја 1992. године, донијела је

Проглашавају се амандмани I—IV на Устав Српске Републике Босне и Херцеговине, које је на основу члана 142. Устава Српске Републике Босне и Херцеговине усвојила Скупштина српског народа у Босни и Херцеговини на сједници одржаној 12. маја 1992. године.

АМАНДМАН I.

Члан 109. мијења се и гласи: Право је и дужност свих грађана да бране и штите сувереност, територију, независност и уставни поредак Српске Републике Босне и Херцеговине.
Права и дужност у одбрани уређују се посебним законом.

АМАНДМАН II.

Члан 110. мијења се и гласи: Српска Република Босна и Херцеговина има своју војску, коју сачињавају стални и резервни састав.

Стални састав сачињавају професионални војници и војници на служењу војног рока.

О војсци Српске Републике Босне и Херцеговине доноси се посебан закон.

АМАНДМАН III.

Члан 111. мијења се и гласи: Војском Српске Републике Босне и Херцеговине у миру и рату командује предсједник Републике, на основу Устава и Закона.

Предсједник Републике поставља, унапређује и разрјешава официре војске Српске Републике Босне и Херцеговине у складу са законом, поставља и разрјешава предсједник, судије и судије поротнике војних судова и војне тужиоце.

АМАНДМАН IV.

Члан 112. мијења се и гласи: Војни судови и војни тужиоци установљавају се законом.

Војни судови су независни судови и суде на основу закона. 

Амандмани I—IV чине саставни дио Устава Српске Републике Босне и Херцеговине и ступају на снагу даном њиховог проглашења.

Број: 02-228/92.
12. маја 1992. године
Бања Лука

Предсједник Скупштине
српског народа
у Босни и Херцеговини
Мр Момчило Крајишник, с. р.

Извори 

 „Службени гласник српског народа у Босни и Херцеговини”, број 6/92.

П